ศรีอยุธยาประกันภัยเผยปี53เบี้ยรับเพิ่ม24.1%
ศรีอยุธยา ประกันภัย (AYUD) เติบโตจากการรับประกันภัยเพิ่มขึ้น 24.1% ปันผล 1.20 บาทเพิ่ม 18.3%
22 เม.ย. 2554

ศรีอยุธยา ประกันภัย (AYUD) เติบโตจากการรับประกันภัยเพิ่มขึ้น 24.1% ปันผล 1.20 บาทเพิ่ม 18.3%
นายโรวัน ดี อาซี่ กรรมการผู้อำนวยการ บริษัท ศรีอยุธยา ประกันภัย   แถลงผลประกอบการของบริษัท ศรีอยุธยา ประกันภัย  ประจำปี 2553 รับประกันภัยเพิ่มขึ้น 24.1% และปันผล 1.20 บาทเพิ่มจากปีที่แล้ว 18.3%
“ศรีอยุธยา ประกันภัย (AYUD) มีผลประกอบการที่โดดเด่นเนื่องจากสามารถเติบโตได้สูงกว่าภาคธุรกิจประกันภัยโดยรวม เบี้ยประกันภัยรับ 2,095 ล้านบาท เติบโตขึ้น  14.5% รายได้จากการรับประกันภัย 1,259.7 ล้านบาทหรือ 24.1% และรายได้จากการลงทุนเพิ่มขึ้นในอัตรา 33.06% หรือ 313.1 ล้านบาท จึงสามารถทำกำไรต่อหุ้นได้สูงถึง 18.3% ปันผล 1.20 บาทต่อหุ้น” นายโรวันกล่าว
นายชูศักดิ์ สาลี กรรมการผุ้จัดการ กล่าวว่า บริษัทศรีอยุธยาประกันภัยมีนโยบายในการลงทุนโดยความสำคัญกับความมั่นคงของการลงทุน และแบ่งการลงทุนเป็น 2 ประเภท คือการลงทุนในพันธบัตร และตราสารหนี้ประมาณ 70-75% และส่วนที่เหลือในหุ้นที่อยู่ในตลาดหลักทรัพย์เพื่อเป็นการควบคุมความเสี่ยง บริษัทฯ มีพอร์ตการลงทุนที่มีคุณภาพสูง จึงทำให้อัตราผลตอบแทนในปี 2553 มีผลตอบแทนที่ดี รายได้จากการลงทุนจึงเพิ่มขึ้น 33.06%สำหรับ ในปีที่ผ่านมา บริษัทฯ ได้ประสพความสำเร็จในการเข้าซื้อกิจการบริษัท บีที ประกันภัย  จากธนาคาร ซีไอเอ็มบี ไทย และได้มีการเปลี่ยนชื่อบริษัทนี้เป็น บริษัท ศรีอยุธยา เจนเนอรัล ประกันภัย เรียบร้อยแล้ว 
ปัจจุบัน บริษัทฯ ก็ได้ย้ายสำนักงานเข้ามาอยู่ในอาคารเพลินจิต ซึ่งเป็นอาคารเดียวกันกับศรีอยุธยาประกันภัยแล้ว ทั้งหมดนี้จะทำให้การบริหารงานต่างๆ รวมทั้งการให้บริการลูกค้าคล่องตัว และมีประสิทธิภาพมากยิ่งขึ้น ในการซื้อกิจการครั้งนี้ยังเป็นผลให้บริษัท ศรีอยุธยาประกันภัย เลื่อนขึ้นมาอยู่อันดับที่ 5 ในด้านประกันอัคคีภัย และ ในด้านประกันภัยการขนส่งสินค้าทางทะเล
แนวโน้มในการดำเนินธุรกิจของบริษัทในปี 2554 ยังคงเป็นแนวโน้มที่มีการเจริญเติบโตตามเศรษฐกิจของประเทศ ทางบริษัทฯจะได้รับประโยชน์จากการที่มีบริษัทในเครือเพิ่มเข้ามาด้วย